Page:King Alfred's West-Saxon Version of Gregory's Pastoral Care (2).djvu/183

174 GREGORY'S PASTORAL. [Cotton MSS. eac hlaf þe strongra monna mægen gemiclað, he gelytlað cilda. For ðære ungelicnesse ðara hieremonna sculon bion ungelic ða word ðæs lareowes, ðæt he hiene selfne geðiode to eallum his hieremonnum, to æghwelcum be his andefene, & ðeah hwæðre swæ swiðe swæ he of ðære æwe & of ðære ryhtan lare ne cirre. Hwæt cweðe we ðonne hwelce sien þa ingeðoncas monna buton swelce sumre hearpan strengeas aðenede, þa se hearpere swiðe ungelice tihð and styreð, & mid ðy gedeð ðæt hie noht ungelice ðæm sone ne singað þe he wilnað? Ealle he gret mid anre honda, ðy þe he wile ðæt hie anne son singen, ðeah he hie ungelice styrige. Swæ sceal æghwelc lareow to anre lufan & to anum geleafan mid anre lare & mid mislicum manungum his hieremonna mod styrigean. On oðre wisan mon sceal manigean weras, on oðre wif; & on oðre wisan ealde, on oðre geonge; & on oðre wisan earme, on oðre eadige ; & on oðre wisan ta bliðan, on oðre ða unrotan ; & on oðre wisan ða underðieddan, on oðre ða ofer oðre gesettan ; & on oðre wisan ða ðeowas, on oðre ða hlafordas ; & on oðre wisan ða worldwisan, on oðre ða dysegan ; & on oðre wisan ða scamleasan, on oðre ða scamfæstan ; & on oðre wisan ða ofermodan, on oðre ða wacmodan ; ond on oðre wisan ða ungefyldegan, on oðre wisan ða gefyldegan ; & on oðre wisan ða welwillendan, on oðre ða æfstegan; & on oðre wisan ða bilwitan, on oðre ða felaspræcean; & on oðre wisan ða halan, on oðre ða unhalan ; & on oðre wisan ða þe for ege forberað ðæt hie yfel ne doð, on oðre wisan ða þe swæ aheardiað ðæt hie hit for nanum ege ne forlætað; & on oðre wisan ða swiðe swigean, on oðre wisan ða felaidelspræcean; & on oðre wisan ða slawan, on

strong men, diminishes that of children. Because of the difference of the subjects, the words of the teacher niust be different, that he may suit himself to all his subjects, to each according to his capacity, and yet so as not to swerve from lawful and right instruction. What therefore shall we call the thoughts of men but, as it were, the stretched strings of a harp, which the harper very variously draws and touches, and so prevents them from sounding differently from the tune he wishes ? He touches them all with the same hand, to make them sound harmoniously, although he touches them differently. So every teacher must arouse the minds of his subjects to the same love and faith, with the same doctrine and various admonitions. In one way men are to be admonished, in another women; in one way the old, in